CELEX: 32011R0767
Language: sk
Date: 2011-08-02 00:00:00
Title: Vykonávacie nariadenie Komisie (EÚ) č. 767/2011 z  2. augusta 2011 , ktorým sa mení a dopĺňa príloha k nariadeniu (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane, pokiaľ ide o údaje týkajúce sa Českej republiky a Lotyšska

3.8.2011   
            
            
               SK
            
            
               Úradný vestník Európskej únie
            
            
               L 200/14
            
         VYKONÁVACIE NARIADENIE KOMISIE (EÚ) č. 767/2011
   z 2. augusta 2011,
   ktorým sa mení a dopĺňa príloha k nariadeniu (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane, pokiaľ ide o údaje týkajúce sa Českej republiky a Lotyšska
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (1), a najmä na jej článok 27 ods. 4,
   keďže:
   
               (1)
            
            
               Podľa článku 27 ods. 1 písm. a) smernice 92/83/EHS sa od členských štátov vyžaduje, aby bol alkohol, ktorý bol úplne denaturovaný v súlade s požiadavkami ktoréhokoľvek členského štátu, oslobodený od spotrebnej dane za predpokladu, že tieto požiadavky boli riadne oznámené a prijaté v súlade s podmienkami ustanovenými v odsekoch 3 a 4 uvedeného článku.
            
         
               (2)
            
            
               V nariadení Komisie (ES) č. 3199/93 (2) sa ustanovuje, že denaturačné prostriedky, ktoré sa používajú v každom členskom štáte na účely úplného denaturovania alkoholu v súlade s článkom 27 ods. 1 písm. a) smernice 92/83/EHS, sa majú opísať v prílohe k uvedenému nariadeniu.
            
         
               (3)
            
            
               Česká republika oznámila 13. mája 2010 niektoré zmeny vo svojich denaturačných postupoch schválených nariadením (ES) č. 3199/93.
            
         
               (4)
            
            
               Komisia postúpila oznámenie Českej republiky ostatným členským štátom 18. júna 2010.
            
         
               (5)
            
            
               Voči požiadavkám, ktoré oznámila Česká republika, boli doručené námietky. Preto sa riadne uplatnil postup uvedený v článku 27 ods. 4 smernice 92/83/EHS. Česká republika zmenila svoj pôvodný návrh po prediskutovaní v rámci Výboru pre spotrebné dane tak, že navrhované požiadavky by nemali viesť k daňovým únikom, vyhýbaniu sa daňovým povinnostiam ani k zneužívaniu daňového systému.
            
         
               (6)
            
            
               V súlade s článkom 27 ods. 5 smernice 92/83/EHS Poľsko 26. mája 2010 oznámilo Komisii, že zistilo zneužitie úplne denaturovaného alkoholu oslobodeného od spotrebnej dane podľa článku 27 ods. 1 písm. a) smernice 92/83/EHS a alkoholu denaturovaného podľa lotyšskej metódy schválenej nariadením (ES) č. 3199/93, ktorý je zmesou minimálne troch litrov izopropylalkoholu a dvoch gramov denatonium-benzoátu na 100 litrov liehu.
            
         
               (7)
            
            
               Komisia 25. júna 2010 postúpila oznámenie Poľska ostatným členským štátom.
            
         
               (8)
            
            
               Odpovede nasledujúce po oznámení a diskusie vo Výbore pre spotrebné dane ukázali, že väčšina členských štátov súhlasí s postojom Poľska. Lotyšsko v reakcii na obavy vyjadrené Poľskom oznámilo Komisii dohodu o zmene svojej metódy denaturovania podľa ustanovení nariadenia (ES) č. 3199/93.
            
         
               (9)
            
            
               Nariadenie (ES) č. 3199/93 by sa preto malo zodpovedajúcim spôsobom zmeniť a doplniť.
            
         
               (10)
            
            
               Opatrenia ustanovené v tomto nariadení sú v súlade so stanoviskom Výboru pre spotrebné dane,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 3199/93 sa mení a dopĺňa tak, ako je ustanovené v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. augusta 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 316, 31.10.1992, s. 21.
   
      (2)  Ú. v. ES L 288, 23.11.1993, s. 12.
   
      PRÍLOHA
      Príloha k nariadeniu (ES) č. 3199/93 sa mení a dopĺňa takto:
      
                  1.
               
               
                  Údaje týkajúce sa Českej republiky sa nahrádzajú takto:
                  „Česká republika
                  
                  Na hektoliter čistého alkoholu:
                  
                              1.
                           
                           
                              
                                          —
                                       
                                       
                                          1 gram denatonium-benzoátu,
                                       
                                    
                                          —
                                       
                                       
                                          0,2 litra tiofénu,
                                       
                                    
                                          —
                                       
                                       
                                          1 liter metyletylketónu (butanónu) a
                                       
                                    
                                          —
                                       
                                       
                                          0,2 gramu metylénovej modrej (CI základná modrá 52015);
                                       
                                    
                        
                              2.
                           
                           
                              
                                          —
                                       
                                       
                                          0,4 litra benzínového rozpúšťadla,
                                       
                                    
                                          —
                                       
                                       
                                          0,2 litra petroleja a
                                       
                                    
                                          —
                                       
                                       
                                          0,1 litra technického benzínu;
                                       
                                    
                        
                              3.
                           
                           
                              
                                          —
                                       
                                       
                                          3 litre etyl terc-butyl éteru (ETBE), CAS: 637-92-3,
                                       
                                    
                                          —
                                       
                                       
                                          1 liter izopropyl alkoholu (IPA), CAS: 67-63-0,
                                       
                                    
                                          —
                                       
                                       
                                          1,0 litra bezolovnatého benzínu (BA 95 Natural), CAS: 86290-81-5,
                                       
                                    
                                          —
                                       
                                       
                                          10 miligramov fluoresceínu, CAS: 2321-07-05“.
                                       
                                    
                        
            
                  2.
               
               
                  Údaje týkajúce sa Lotyšska sa nahrádzajú takto:
                  „Lotyšsko
                  
                  Minimálne množstvo na 100 litrov liehu:
                  
                              1.
                           
                           
                              zmes týchto látok:
                              
                                          —
                                       
                                       
                                          izopropylalkohol – 9 litrov,
                                       
                                    
                                          —
                                       
                                       
                                          acetón – 1 liter,
                                       
                                    
                                          —
                                       
                                       
                                          metylénová modrá alebo tymolová modrá alebo kryštalická fialová – 0,4 gramu;
                                       
                                    
                        
                              2.
                           
                           
                              zmes týchto látok:
                              
                                          —
                                       
                                       
                                          metyletylketón – 2 litre,
                                       
                                    
                                          —
                                       
                                       
                                          metylizobutylketón – 3 litre;
                                       
                                    
                        
                              3.
                           
                           
                              zmes týchto látok:
                              
                                          —
                                       
                                       
                                          acetón – 3 litre,
                                       
                                    
                                          —
                                       
                                       
                                          denatonium-benzoát – 2 gramy;
                                       
                                    
                        
                              4.
                           
                           
                              etylacetát – 10 litrov.
                           
                        Minimálne množstvo na 100 litrov dehydrovaného etylalkoholu (s obsahom maximálne 0,5 % vody):
                  
                              1.
                           
                           
                              benzín alebo ropa – minimálne 5 litrov a maximálne 7 litrov.“